Povzetek revizijskega poročila  
Pravilnost dela poslovanja Agencije Republike Slovenije za kmetijske trge in razvoj podeželja

Računsko sodišče je izvedlo revizijo pravilnosti dela poslovanja **Agencije Republike Slovenije za kmetijske trge in razvoj podeželja** **v letu 2022.** Cilj revizije je bil izrek mnenja o pravilnosti poslovanja Agencije Republike Slovenije za kmetijske trge in razvoj podeželja v letu 2022 v delu, ki se nanaša na plače in druge izdatke zaposlenim, razen izplačanih sredstev za redno delovno uspešnost in povračil stroškov prevoza na delo in z dela, ki niso bila predmet revizije.

Računsko sodišče je o pravilnosti poslovanja Agencije Republike Slovenije za kmetijske trge in razvoj podeželja v delu, ki se nanaša na plače in druge izdatke zaposlenim, izreklo pozitivno mnenje, ker je ocenilo, da je v vseh pomembnih pogledih poslovala v skladu s predpisi.

Računsko sodišče je Agenciji Republike Slovenije za kmetijske trge in razvoj podeželja podalo **priporočila** za izboljšanje poslovanja, ni pa zahtevalo predložitve odzivnega poročila, saj je Agencija Republike Slovenije za kmetijske trge in razvoj podeželja med revizijskim postopkom sprejela ustrezne popravljalne ukrepe za odpravo razkritih nepravilnosti.

Ljubljana, 29. novembra 2023